# 描写中秋节的诗歌【十七篇】

来源：网络 作者：风华正茂 更新时间：2024-03-21

*>#祝福语# 导语:枫叶染红了热烈的思念，稻谷金黄了浓浓的牵挂，桂花芬芳了心灵的视线，月饼唤醒了心底的期盼，圆月温柔了生命的团圆。中秋节到了，愿你合家幸福。下面是为您整理的描写中秋节的诗歌【十七篇】，希望大家能够喜欢。　　>《中秋夜君山台望...*

>#祝福语# 导语:枫叶染红了热烈的思念，稻谷金黄了浓浓的牵挂，桂花芬芳了心灵的视线，月饼唤醒了心底的期盼，圆月温柔了生命的团圆。中秋节到了，愿你合家幸福。下面是为您整理的描写中秋节的诗歌【十七篇】，希望大家能够喜欢。

　　>《中秋夜君山台望月》——李涉

　　大堤花里锦江前，诗酒同游四十年。

　　不料中秋最明夜，洞庭湖上见当天。

　　>《中秋月》——张祜

　　碧落桂含姿，清秋是素期。一年逢好夜，万里见明时。

　　绝域行应久，高城下更迟。人间系情事，何处不相思。

　　>《中秋夜杭州玩月》——张祜

　　万古太阴精，中秋海上生。鬼愁缘辟照，人爱为高明。

　　历历华星远，霏霏薄晕萦。影流江不尽，轮曳谷无声。

　　似镜当楼晓，如珠出浦盈。岸沙全借白，山木半含清。

　　小槛循环看，长堤蹋阵行。殷勤未归客，烟水夜来情。

　　>《同乐天中秋夜洛河玩月二首》——裴夷直

　　清洛半秋悬璧月，彩船当夕泛银河。

　　苍龙颔底珠皆没，白帝心边镜乍磨。

　　海上几时霜雪积，人间此夜管弦多。

　　须知天地为炉意，尽取黄金铸作波。

　　不热不寒三五夕，晴川明月正相临。

　　千珠竞没苍龙颔，一镜高悬白帝心。

　　几处凄凉缘地远，有时惆怅值云阴。

　　如何清洛如清昼，共见初升又见沈。

　　>《中秋月——朱庆馀》

　　自古分功定，唯应缺又盈。一宵当皎洁，四海尽澄清。

　　静觉风微起，寒过雪乍倾。孤高稀此遇，吟赏倍牵情。

　　>《鹤林寺中秋夜玩月》——许浑

　　待月东林月正圆，广庭无树草无烟。

　　中秋云尽出沧海，半夜露寒当碧天。

　　轮彩渐移金殿外，镜光犹挂玉楼前。

　　莫辞达曙殷勤望，一堕西岩又隔年。

　　>《中秋夕寄大梁刘尚书》——许浑

　　汴人迎拜洛人留，虎豹旌旗拥碧油。

　　刁斗严更军耳目，戈鋋长控国咽喉。

　　柳营出号风生纛，莲幕题诗月上楼。

　　应念散郎千里外，去年今夜醉兰舟。

　　>《中秋月》——薛莹

　　三十六旬盈复缺，百年堪喜又堪伤。

　　劝君莫惜登楼望，云放婵娟不久长。

　　>《中秋》——刘得仁

　　尘里兼尘外，咸期此夕明。一年惟一度，长恐有云生。

　　露洗微埃尽，光濡是物清。朗吟看正好，惆怅又西倾。

　　>《中秋宿邓逸人居》——刘得仁

　　偶与山僧宿，吟诗坐到明。夜凉耽月色，秋渴漱泉声。

　　涧木如竿耸，窗云作片生。白衣闲自贵，不揖汉公卿。

　　>《中秋夜怀》——项斯

　　趋驰早晚休，一岁又残秋。若只如今日，何难至白头。

　　沧波归处远，旅食尚边愁。赖见前贤说，穷通不自由。

　　>《中秋月直禁苑》——郑畋

　　禁署方怀忝，纶闱已再加。暂来西掖路，还整上清槎。

　　恍惚归丹地，深严宿绛霞。幽襟聊自适，闲弄紫薇花。

　　>《中秋夜寄李溟》——薛能

　　满魄断埃氛，牵吟并舍闻。一年唯此夜，到晚愿无云。

　　待赏从初出，看行过二分。严城亦已闭，悔不预期君。

　　>《中秋维舟君山看月二首》——李群玉

　　汗漫铺澄碧，朦胧吐玉盘。雨师清滓\*，川后扫波澜。

　　气射繁星灭，光笼八表寒。来从云涨迥，路上碧霄宽。

　　熠耀游何处，蟾蜍食渐残。棹翻银浪急，林映白虹攒。

　　练彩连河晓，冰晖压树干。夜深高不动，天下仰头看。

　　>《中秋见月和子由》——苏轼

　　明月未出群山高，瑞光千丈生白毫。

　　一杯未尽银阙涌，乱云脱坏如崩涛。

　　谁为天公洗眸子，应费明河千斛水。

　　遂令冷看世间人，照我湛然心不起。

　　西南火星如弹丸，角尾奕奕苍龙蟠。

　　今宵注眼看不见，更许萤火争清寒。

　　何人舣舟昨古汴，千灯夜作鱼龙变。

　　曲折无心逐浪花，低昂赴节随歌板。

　　青荧灭没转山前，浪风回岂复坚。

　　明月易低人易散，归来呼酒更重看。

　　堂前月色愈清好，咽咽寒鸣露草。

　　卷帘推户寂无人，窗下咿哑唯楚老。

　　南都从事莫羞贫，对月题诗有几人。

　　明朝人事随日出，恍然一梦瑶台客。

　　>《八月十五日夜湓亭望月》——白居易

　　昔年八月十五夜，曲江池畔杏园边。

　　今年八月十五夜，湓浦沙头水馆前。

　　西北望乡何处是，东南见月几回圆。

　　昨风一吹无人会，今夜清光似往年。

　　>《天竺寺八月十五日夜桂子》——皮日休

　　玉颗珊珊下月轮，殿前拾得露华新。

　　至今不会天中事，应是嫦娥掷与人。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！